num_pages: 157
description: Katusoittajan keittokirjassa herkutellaan monipuolisella ruoalla ja hyvillä tarinoilla. Monet reseptit ja katusoittajan omakohtaiset kokemukset ovat peräisin viulisti Verna Kaunisto-Feodorowin opiskelija-ajoilta Ranskassa, jolloin köyhyys kävi ihon alla, mutta ruokakulttuuri kukoisti.Katusoittaja auttaa luomaan niukkuudesta runsautta ja kertoo, mitä ilman köyhällä ei ole varaa olla. Aitoja aineksia käyttämällä syntyvät Oikotie onneen -pastakastike, Lannistumattoman kala-mozzarellamunakas ja köyhän kosto eli leivonnaiset, kuten Pahan päivän lohtukakku, ja monet muut herkut. Suurimman osan resepteistä saa toteutettua makkarapaketin hinnalla. Mukana on myös paremman päivän ohjeita sekä esimerkkejä viikkomenuiksi.Katusoittaja alias Verna Kaunisto-Feodorow on keittokirjailija, viulisti, musiikkipedagogi ja kahden lapsen äiti. Vernalle ruoanlaiton nautinto on autuutta, jonka voi kokea myös pienellä budjetilla.
language: Finnish
title: Katusoittajan keittokirja: Hyvää ruokaa oikeasti pienellä budjetilla
publisher: Gummerus